આજે જ્યારે વિજય માલ્યા-નીરવ મોદી-મેહુલ ચોક્સી જેવા વ્હાઈટકૉલર નકાબપોશ હજ્જારો કરોડો રૂપિયાનાં કૌભાંડ કરીને રફુચક્કર થઈ જાય છે ત્યારે ડિરેક્ટર રાજકુમાર ગુપ્તા આપણને ઈન્દિરા ગાંધી (હા, એમનું કેરેક્ટર પણ છે ફિલ્મમાં)ની સરકારવાળા 1980ના દાયકાના ભારતમાં લઈ જાય છે ને 420 કરોડ રૂપિયાનું કાળું ધન પકડવાની વાર્તા બતાડે છે. ટૂંકમાં, હજાર કરોડ રૂપિયા મળવાની આશા સાથે પાડેલી રેઈડમાં ચારસો કરોડ મળે એવો ઘાટ થયો છે અહીં. આ વીકએન્ડમાં કરવા જેવું બીજું કંઈ કામ ન હોય તો ‘રેઈડ’ જોઈ કાઢજો.